KOMISIJOS REGLAMENTAS (EB) Nr. 103/2006
2006 m. sausio 20 d.
priimantis papildomas Bendrijos suaugusių galvijų skerdenų klasifikavimo skalės taikymo nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 1981 m. balandžio 28 d. Tarybos reglamentą (EEB) Nr. 1208/81, nustatantį Bendrijos suaugusių galvijų skerdenų klasifikavimo skalę (2), ypač į jo 6 straipsnio pirmą pastraipą,
kadangi:
(1)
1981 m. spalio 12 d. Komisijos reglamentas (EEB) Nr. 2930/81, priimantis papildomas suaugusių galvijų skerdenų Bendrijos klasifikacijos skalės taikymo nuostatas (3), buvo iš esmės keičiamas (4). Siekiant aiškumo ir racionalumo minėtas reglamentas turėtų būti kodifikuotas.
(2)
Norint Bendrijoje užtikrinti vienodą suaugusių galvijų skerdenų klasifikavimą, būtina patikslinti raumeningumo ir riebalinio sluoksnio klasių apibrėžimus.
(3)
Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1208/81 6 straipsnio pirmoje pastraipoje minimos papildomos nuostatos, apibrėžiančios raumeningumo ir riebalinio sluoksnio klases, išdėstytos šio Reglamento I priede.
2 straipsnis
Reglamentas (EEB) Nr. 2930/81 yra panaikinamas.
Nuorodos į panaikintą reglamentą laikomos nuorodomis į šį reglamentą, ir skaitomos pagal III priede pateiktą atitikmenų lentelę.
3 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 20 d.